钦定古今图书集成/明伦汇编/氏族典/第271卷 > 王进
## 钦定古今图书集成/明伦汇编/氏族典/第271卷 > 王进

按《金史王宾传》：“天兴元年，亳州军变，杨春以州出降，
宾与前谯县尉王进约城中军民复其州。哀宗嘉之，
授进节度使。以宾等吝惜，军士归怨，宾等被害，又数
日杀进。进尝应荆山之募，由间道入汴京，纳奏赏，以
物不受。又散家所有，济贫民，以死自励。至汴以劳，迁
本州节度判官，赐以白金，亦不受，一时甚称之。”